Návrh nariadenie Rady ktorým sa mení a dopĺňa nariadenie (ES) č. 2100/94, pokiaľ ide o podmienky pre podanie žiadosti o udelenie práv Spoločenstva k odrodám rastlín /* KOM/2007/0445 v konečnom znení - CNS 2007/0161 */





[pic] | KOMISIA EURÓPSKYCH SPOLOČENSTIEV | Brusel, 25.7.2007 KOM(2007) 445 v konečnom znení 2007/0161 (CNS) Návrh NARIADENIE RADY ktorým sa mení a dopĺňa nariadenie (ES) č. 2100/94, pokiaľ ide o podmienky pre podanie žiadosti o udelenie práv Spoločenstva k odrodám rastlín (predložená Komisiou) DÔVODOVÁ SPRÁVA V článku 12 nariadenia Spoločenstva o právach k odrodám rastlín sa stanovujú podmienky požadované pre podanie žiadosti o udelenie práv Spoločenstva k odrodám rastlín. Podľa tohto ustanovenia sú podľa rovnakých pravidiel, aké platia pre žiadateľov z členských štátov, oprávnení podať žiadosť o práva Spoločenstva k odrodám rastlín (PSOR) iba šľachtitelia z krajín, ktoré sú členmi Medzinárodnej únie pre ochranu nových odrôd rastlín (ÚONR). Pri ostatných žiadateľoch musí Komisia rozhodnúť, či sú oprávnení podať žiadosť. Podľa článku 12 ods. 1 písm. b) nariadenia môže takéto rozhodnutie závisieť od recipročných alebo ekvivalentných požiadaviek. V tomto ustanovení sa uvádza, že rozhodnutie Komisie môže závisieť od toho, či príslušný iný štát ( poskytuje ochranu odrôd toho istého botanického taxónu, ( poskytuje takúto ochranu štátnym príslušníkom všetkých členských štátov, ( a či úroveň ochrany zodpovedá ochrane poskytovanej podľa nariadenia (ES) 2100/94. Cieľ navrhovanej zmeny a doplnenia Na uľahčenie obchodu a zosúladenie ustanovení nariadenia s ostatnými právnymi predpismi Spoločenstva je potrebné zmeniť a doplniť nariadenie 2100/94 tak, aby sa zjednodušili podmienky požadované pre podanie žiadosti o PSOR a aby sa zaviedol jednotný systém podávania žiadostí pre všetkých žiadateľov. Možný dosah zmeny a doplnenia Zrušenie ustanovení článku 12 ods. 1 písm. a) a b) prispeje k zjednodušeniu právnych predpisov Spoločenstva. Od svojho zriadenia v roku 1994 dostal Úrad Spoločenstva pre odrody rastlín 27317 žiadostí o udelenie práv Spoločenstva k odrodám rastlín (stav k 28. februáru 2007). 4693 žiadostí (17,1 %) pochádzalo z krajín mimo EÚ. Počas celého obdobia prišlo iba 89 žiadostí od žiadateľov z tretích krajín, ktoré neboli členmi ÚONR a vyžadovali rozhodnutie Komisie podľa článku 12 ods. 1 písm. b). Preto vzhľadom na dvanásťročné skúsenosti s implementáciou nariadenia a počet a situáciu krajín, ktoré nie sú členmi ÚONR nebude mať tento návrh badateľný vplyv na malé a stredné podniky v členských štátoch. Návrh nemá žiadne nové finančné dôsledky pre rozpočet Spoločenstva. 2007/0161 (CNS) Návrh NARIADENIE RADY ktorým sa mení a dopĺňa nariadenie (ES) č. 2100/94, pokiaľ ide o podmienky pre podanie žiadosti o udelenie práv Spoločenstva k odrodám rastlín RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 308, so zreteľom na návrh Komisie[1], so zreteľom na stanovisko Európskeho parlamentu[2], keďže: (1) Nariadením (ES) č. 2100/94 z 27. júla 1994 o právach Spoločenstva k odrodám rastlín[3] sa vytvára režim Spoločenstva pre odrody rastlín, ktorý umožňuje udeľovať práva Spoločenstva k odrodám rastlín (PSOR) platné v celom Spoločenstve. (2) V záujme uľahčenia obchodu je vhodné upraviť PSOR tak, aby boli ľahko prístupnými. Preto by mali byť podmienky na podanie žiadosti o PSOR zjednodušené a mal by sa zaviesť jeden systém podávania žiadostí pre všetkých žiadateľov. (3) Nariadenie (ES) 2100/94 by sa preto malo zodpovedajúcim spôsobom zmeniť a doplniť, PRIJALA TOTO NARIADENIE: Článok 1 Nariadenie (ES) č. 2100/94 sa mení a dopĺňa takto: (1) Článok 12 sa nahrádza takto: „Článok 12 Podmienky pre podanie žiadosti o udelenie práv Spoločenstva k odrodám rastlín Žiadosť o práva Spoločenstva k odrodám rastlín môže podať ktorákoľvek fyzická alebo právnická osoba alebo orgán považovaný za právnickú osobu podľa právnych predpisov platných pre tento orgán. Žiadosť môžu podať spoločne dve alebo viacero takýchto osôb.“ (2) V článku 41 ods. 2 sa vypúšťajú slová „12 ods. 1 písm. b)“. (3) Článok 52 ods. 4 sa nahrádza takto: „4. Články 2 a 3 sa vzťahujú aj na predchádzajúce žiadosti, ktoré boli podané v inom členskom štáte.“ Článok 2 Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1] Ú. v. EÚ C […], […], s. […]. [2] Ú. v. EÚ C […], […], s. […]. [3] Ú. v. ES L 227, 1.9.1994, s. 1. Nariadenie naposledy zmenené a doplnené nariadením (ES) č. 873/2004 (Ú. v. EÚ L 162, 30.4.2004, s. 38).